Okresná prokuratúra Bratislava II 
Kvetná 13, 820 05 Bratislava 25

Sp. zn. : XXXXX	Bratislava II, 12.12.2012
EEČ : 2-9-162-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 31.08.2012 v čase od 13.40 hodiny do 13.50 hodiny v Bratislave na Trnavskej ulici          č. 74/A bez použitia násilia vnikol do administratívnej budovy, kde zo šatne nachádzajúcej sa na recepcii odcudzil notebook zn. Accer Asprite, nezisteného výrobného čísla, mobilný telefón zn. Nokia čiernej farby nezisteného typu a IMEI čísla a kovovú krabicu s rôznymi kľúčmi, čím spôsobil spoločnosti Blahobyt s.r.o. so sídlom v Bratislave na Šustekovej ulici č. 51 škodu v celkovej výške 500,- Eur, pričom obvinený sa uvedeného skutku dopustil aj napriek tomu, že dňa 02.09.2011 bol trestným rozkazom Okresného súdu Bratislava II vydaným pod spisovou značkou 0T 221/2011 a právoplatným toho istého dňa odsúdený na trest odňatia slobody nepodmienečne na osem mesiacov za spáchanie úmyselného prečinu krádeže podľa § 212 ods. 2, ods. 3 písm. b) Trestného zákona

pretože je trestné stíhanie neprípustné proti tomu kto zomrel.

Odôvodnenie:
Poverený príslušník PZ  Okresného riaditeľstva Policajného zboru v Bratislave II, Odboru poriadkovej polície, Obvodného oddelenia Ružinov - východ  uznesením pod číslom konania ORP-XXXXX z 31.08.2012 podľa § 199 odsek 1 Trestného poriadku začal trestné stíhanie a následne uznesením zo dňa 04.09.2012 postupom podľa § 206 odsek 1 Trestného poriadku vzniesol obvinenie  XXXXX pre úmyselný prečin krádeže podľa § 212 ods. 1, ods. 3 písm. b) Trestného zákona na tom skutkovom základe, ako je uvedené vo výrokovej časti tohto uznesenia.

Dňa 14.09.2012 bol spisový materiál evidovaný na policajnej súčasti Obvodného oddelenia Ružinov - východ, OR PZ v Bratislave II pod číslom konania ČVS:ORP-XXXXX odstúpený na Odbor kriminálnej polície, 2. oddelenie všeobecnej kriminality, Okresného riaditeľstva PZ v Bratislave II, nakoľko vykonanou lustráciou v evidencii väzňov bolo zistené, že obvinený XXXXX je od 01.09.2012 vo výkone väzby v Ústave na výkon väzby na základe uznesenia sudcu pre prípravné konanie Okresného súdu Bratislava II sp. zn. XXXXX, ktorým bol vzatý obvinený do väzby dňa 03.09.2012 vo veci prečinu krádeže podľa § 212 ods. 2 písm. a) Trestného poriadku v trestnej veci vedenej na OR PZ Bratislava II, OPP, OO PZ Podunajské Biskupice pod spisovou značkou ČVS:ORP-XXXXX. 

Obvinený  XXXXX nar. XXXXX počas výkonu väzby v Ústave na výkon väzby, Chorvátska 5, XXXXX, na cele č. XXXXXV. Nadzemné podlažie blok B oddelenia Výkonu väzby - ošetrovňa, spáchal dňa 17.10.2012 samovraždu obesením, čo bolo zistené príslušníkmi zboru väzenskej a justičnej stráže dňa 17.10.2012 v čase o 18.02 hod pri preberaní služby. 

Uvedené skutočnosti boli zistené predbežným hlásením samovraždy z Ústavu na výkon väzby v Bratislave zo dňa 17.10.2012 pod číslom XXXXX ktorým bolo oznámené, že dňa 17.10.2012 v čase o 18.02 hod. v cele č. XXXXX IV. Nadzemné podlažie blok B oddelenia Výkonu väzby - ošetrovňa,   došlo k samovražde - obesením obvineného XXXXX, nar. XXXXX v Bratislave, vo výkone väzby na základe uznesenia OS BA II č. k. Tp XXXXX pre podozrenie zo spáchania prečinu krádeže podľa § 212 ods. 2 psím. a) Trestného zákona.. Táto skutočnosť bola potvrdená aj zabezpečeným úmrtným listom z knihy úmrtí matričného úradu Bratislava - Staré Mesto č. XXXXX s  vyznačeným dátumom úmrtia dňa 17.10.2012. Obvinený XXXXX bol dňa 29.10.2012 Miestnym úradom XXXXX - XXXXX na základe Úmrtného listu  č. XXXXX v knihe úmrtí zväzok 70/2012 vyhlásený za mŕtveho. 

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

S poukazom na vyššie uvedené skutočnosti spočívajúce v úmrtí obvineného XXXXX nar. XXXXX v Bratislave, je zrejmé, že jeho ďalšie stíhanie ako obvineného sa s poukazom na vyššie citované ustanovenia stalo neprípustným, na základe čoho som rozhodla tak, ako je uvedené vo výrokovej časti tohto uznesenia.      

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbora Bogdaliková
prokurátorka